Nora S. Eggen

Nora Sunniva Eggen  (født 25. januar 1966) er en norsk universitetslektor, sakprosaforfatter, oversetter og filolog, med hovedfag og doktorgrad i arabisk. Hun arbeider som førstelektor ved Det teologiske fakultetet, Universitetet i Oslo. 

Hennes hovedoppgave fra 1999 het Islamsk rettskildelære som menneskets forbindelseslinje til det guddommelige : en innføring i 'ilm usūl al-fiqh al-islāmī; doktoravhandlingen fra 2012 heter Conceptualisations of Trust in Medieval Islām: A study in 'amāna, thiqa and related notions. Hun har skrevet, redigert og oversatt flere bøker, og dertil skrevet artikler, pamfletter og deltatt i offentlig samtale.

Utgivelser 
 Den utvalgte : historien om profeten Muhammads liv . Solum forlag, 2002
 Islam. Gyldendal, 2003. Temabok til skolebibliotek o.l.
 Sayyid Qutb. Milepæler, oversatt av Nora S. Eggen. Oslo, 2004
 Koranen : innføring i en tekst-og tolkningstradisjon. Solum, 2007
 I profetens fotspor : Al-Ma'thūrāt og andre bønner for daglig praksis. Oversettelse og redaksjon: Nora S. Eggen og Lena Larsen. Den islamske informasjonsforeningen, 2008
 De rettvises hager : al-Nawawis samling overleveringer om profeten Muhammad. Oversettelse og innledende essay av Nora S. Eggen; utvalg og tilretteleggelse ved Nora S. Eggen og Sunnev Gran. Bokklubben, 2008 (Verdens Hellige Skrifter).
 Ali ibn Abi Talib. Den åndfulle vei : fra 'Nahj al-balagha': taler, brev og visdomsord. Av Ali ibn Abi Talib; samlet av al-Sharif al-Radi; oversatt og med innledende essay av Nora S. Eggen. Bokklubben, 2014. ISBN 978-82-525-8131-7 (Verdens Hellige Skrifter)

Referanser 

Norske filologer
Norske sakprosaforfattere
Personer tilknyttet bokserien Verdens hellige skrifter